สังคมข่าวหุ้นเล็กเซียวหงส์
ดัชนีหุ้นไทยปิดตลาด 1,582.95 จุดเพิ่มขึ้น 10.28 จุด มูลค่าซื้อขาย 47,299 ล้านบาท สัปดาห์นี้แกว่งไซด์เวย์ ประเมินแนวรับ 1,550 จุด ส่วนแนวต้าน 1,620 จุด...
6 ก.พ. 2560

ดัชนีหุ้นไทยปิดตลาด 1,582.95 จุดเพิ่มขึ้น 10.28 จุด มูลค่าซื้อขาย 47,299 ล้านบาท สัปดาห์นี้แกว่งไซด์เวย์ ประเมินแนวรับ 1,550 จุด ส่วนแนวต้าน 1,620 จุด…
*…AOTสัปดาห์นี้น่าจะเริ่มเทรดพาร์ 1 บาท หลังยื่นจดแจ้งเปลี่ยนแปลงต่อกระทรวงพาณิชย์เสร็จแล้ว แน่นอนว่าจำนวนหุ้นจะเพิ่มขึ้น 10  เท่า จากเดิม 1,428.57 ล้านหุ้น เป็น 14,285.70 ล้านหุ้น ส่วนราคาหุ้นเมื่อดูจากปิดล่าสุด 416 บาท ราคาหุ้นภายใต้พาร์ใหม่จะเริ่มต้น 41.60 บาท..อ้าวเตรียมเปิดพอร์ตรอกันได้เลย…
*…ADVANCผลประกอบการปี 2559 โชว์กำไรสุทธิ 30,666 ล้านบาท ลดลงจากปีก่อนที่ทำได้ 39,152 ล้านบาท พร้อมจ่ายปันผลงวดครึ่งปีหลัง 4.29 บาท รวมทั้งปี 10.08 บาท ถือว่าจ่าย 100%ของกำไรสุทธิ แต่ว่านับจากปีนี้ADVANC ปรับลดนโยบายจ่ายเงินปันผลเป็นไม่ต่ำกว่า 70%ของกำไรสุทธิ จากเดิม 100% ของกำไรสุทธิ..นะครับ…
*…SSTเล่นกันแรงราคาวิ่งพล่านทะลุ 15.50 บาท พุ่งเกือบ 8% มีการมองกันไปถึงแนวต้านกว่า 20.00 บาท ว่ากันว่าอัตราส่วนแลกหุ้นSSTกับ MM น้องใหม่คือ 4 :1 เป็นจริงแค่ไหนเดี๋ยวได้รู้กัน..แต่หุ้นตัวนี้สภาพคล่องไม่มาก..ระวังหน่อยนะ…
*…AMAทำสถิตินิวไฮ 25.75 บาท ดูท่าตัวเลขงบปี 2559 จะมาตามนัดกำไร 165 ล้านบาท กระมัง..แต่ที่แน่ๆ เอ็มดีใหญ่ “พิศาล รัชกิจประการ” ส่งซิกรายได้ปีนี้เติบโต 50% หลังขยายกองเรือ-รถบรรทุก แต่ราคาหุ้นดูขึ้นเร็วเกินไปหน่อย ต้องระวังไม้ใหญ่เทขายออกมาด้วยนะ เมื่อดูจาก P/E สูงลิ่ว 80 เท่า..บอกได้เลยว่าเสียวโคตรๆ…
*…หุ้นร้อนประจำวัน 3 ก.พ.60 ที่มีราคาและมูลค่าซื้อขายปรับขึ้นแรงและอยู่ระหว่าง(Trading Alert List)คือบริษัท ไดเมท (สยาม) จำกัด (มหาชน) หรือDIMET, ใบสำคัญแสดงสิทธิในการซื้อหุ้นสามัญบริษัท ไดเมท (สยาม) จำกัด (มหาชน) ครั้งที่ 1  หรือ DIMET-W1, บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) หรือ TRUBB ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance(ซื้อขายด้วยเงินสดทั้งจำนวน) มีผลตั้งแต่  06 ก.พ.-17 มี.ค.60 ส่วนหลักทรัพย์ที่ ขยายช่วงดำเนินการ ได้แก่บริษัท โพลาริส แคปปิตัล จำกัด (มหาชน) หรือ POLAR, ใบสำคัญแสดงสิทธิในการจองซื้อหุ้นสามัญบริษัท โพลาริส แคปปิตัล จำกัด( มหาชน) ครั้งที่ 3 หรือ POLAR-W3, บริษัท ซิงเกิ้ล พอยท์ พาร์ท (ประเทศไทย) จำกัด (มหาชน) หรือ SPPT บริษัท ธนพิริยะ จำกัด (มหาชน) หรือ  TNP มีผลตั้งแต่ 06 ก.พ.-24 ก.พ. 60…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานี โทรทัศน์สปริงนิวส์ดิจิตอลช่อง 19 เวลา9.30-10.00 น. พบกันสดๆกับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพาสงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัยปกป้องและทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น